Downloaded from YTS.MX
Official YIFY movies site: YTS.MX
BASERET PÅ DEN GRAFISKE ROMAN "THE KILLER"
Det er utroligt, hvor udmattende det kan være ikke at lave noget.
Hvis du ikke kan udholde kedsomhed, er du ikke egnet til dette job.
KAPITEL ET - PARIS / MÅLET
Paris vågner på en anden måde end alle andre byer.
Langsomt.
Uden Berlins eller Damaskus' dieselkværn
eller Tokyos uophørlige summen.
Skipper Skræk sagde det vel bedst.
"Jeg er, hvad jeg er."
Jeg er ikke exceptionel.
Jeg er bare…
aparte.
Heldet er med dig, hvis jeg aldrig krydser din vej.
Men… held findes ikke.
Ligesom karma,
og desværre… retfærdighed.
Jeg ville ønske, at disse koncepter eksisterede, men det gør de bare ikke.
Man bliver født, lever sit liv,
og før eller senere dør man.
I mellemtiden… "Gør hvad du vil skal være hele Loven."
For at citere…
nogen.
Kan ikke huske hvem.
Der bliver født 140 millioner mennesker om året. Mere eller mindre.
Verdens befolkning er på cirka 7,8 milliarder.
Hvert sekund dør der 1,8 mennesker.
Mens 4,2 bliver født i det samme sekund.
Intet af det, jeg har gjort, gør indhug i disse tal.
Skepticisme forveksles ofte med kynisme.
De fleste nægter at tro på, at det hinsides
ikke er andet end et koldt, uendeligt tomrum.
Men jeg accepterer det og friheden, det medfører at vedkende sig den sandhed.
Jeg har indset, at øjeblikket, hvor det er tid til at handle,
ikke er det med størst risiko.
De egentlige problemer opstår
i dagene, timerne og minutterne, der fører op til opgaven,
og i minutterne, timerne og dagene efter den.
Det handler alt sammen om forberedelse,
sans for detaljer,
bagateller,
og bagateller.
Efterlad intet til panserne
med deres pincetter, bevisposer og dna-prøver.
Og undgå at blive set,
hvilket er umuligt i det 21. århundred.
Så undgå i det mindste at blive husket. Bevar roen, og kom videre.
Min forklædning er baseret på en tysk turist, jeg engang så i London.
Ingen har lyst til at interagere med en tysk turist.
Pariserne undgår dem, som resten af verden undgår mimere.
Der er 1.500 McDonald's i Frankrig.
Et udmærket sted at snuppe ti gram protein for en euro
sammen med de øvrige 46 millioner, de serverer om ugen.
Gid jeg kunne sige, hvornår han dukker op,
men ifølge de oplysninger, jeg har fået, venter man ham. Mere kan jeg ikke gøre.
Hallo? Er du der stadig?
Der er gået fem dage. Jeg venter kun i dag og i morgen.
Fint. Jeg behøver ikke minde dig om, hvis vi ikke indfrier…
- Vi? - Ja, faktisk.
Fakturerer vi ikke, dækker vi udgifterne.
Bare ring, hvis der går 24 timer til uden hændelser. Så tager vi den derfra.
Hall…
Det er en høg over høg-verden.
For at genbruge den passende kliche.
Alle står sig selv nærmest.
Dræb, eller bliv dræbt.
Den stærkeste overlever.
Er det ikke bare menneskets natur?
Til dem, der ynder at sætte deres lid til menneskehedens godhed,
er jeg nødt til at stille spørgsmålet: "På baggrund af hvad?"
Jeg plejede at booke meget gennem Airbnb. Ikke længere.
De superværter elsker deres webcams.
Find trøst i det faktum, at 70-80 procent af sager om uskyldigt dømte
er det direkte resultat af øjenvidneforklaringer.
Det kræver dog kun et par afsnit af Dateline
at forstå, man kan udsætte sig selv for mange benspænd.
Hvis du kan komme på 12, er du et geni.
Jeg er ikke et geni.
Fra tidernes morgen har de få altid udnyttet de mange.
Det er civilisationens hjørnesten.
Blodet og mørtlen, der holder alle mursten sammen.
Hvad end det kræver,
så sørg for, du er en af de få, ikke en af de mange.
Til Annie Oakley-job
er afstand den eneste fordel.
Alt andet, den smældende lyd som fyrværkeri,
knust glas og skrigene…
Alle ulemper.
Hvad angår forbipasserende, der indblandes,
bliver alting sløret.
Krigsveteraner kalder det "tunnelsyn".
Jeg kalder det "arbejdsrelateret held…"
Lort.
Det er de uvirksomme timer, der ofte fører til en mands ruin.
Det er ikke Dylan Thomas, men burde være det.
På en måde er jobs, der er designet til ryste nogen,
altid de mest kedsommelige.
Jeg er faktisk begyndt at værdsætte nærarbejde.
Iscenesatte ulykker, gradvise forgiftninger.
Alt med en lille smule kreativitet.
Hvornår foretog jeg sidst en god, stille drukning?
Gary Ridgeway, The Green River Killer,
myrdede mindst 49 kvinder i løbet af to årtier.
Han kunne ikke stave til "kat", om man så gav ham A'et og T'et.
Men han var omhyggelig.
Jeg har passeret mine 10.000 timer.
Derudover bistås jeg af den overbebyrdede ordensmagt.
For mange sager.
Ted Williams battede .344 i sit liv.
Jeg ville batte 1.000,
men jeg vil ikke tage æren for at se en mafiosobookmaker dø af et hjerteslag.
Den eneste gang, nikotin, rødt kød og ægteskabsproblemer
klarede det værste for mig.
Af de mange løgne, som USA's militærindustri fortæller,
kan jeg bedst lide den, hvor de hævder, at søvnberøvelse ikke er tortur.
Årvågenhed er altafgørende.
Tilmed det mest disciplinerede sind kan blive sløvt,
utålmodigt,
overilet,
sjusket.
Jeg betragter musik som en nyttig distraktion.
Det skærper fokus. Hindrer den indre stemme i at vandre.
Min proces er udelukkende logistisk,
snævert fokuseret af design.
Jeg vælger ikke side.
Det tilkommer ikke mig at danne en mening.
Ingen, der har råd til mig,
skal spilde tid på at overbevise mig om en sag.
Jeg tjener ingen gud og intet land.
Jeg fører intet flag.
Hvis jeg er effektiv, skyldes det ét enkelt faktum.
Jeg…
er…
skide…
kold.
På denne afstander et subsonisk projektils kuglefang ikke et problem.
Jeg har kun brug for en puls på under 60
og et afmålt tryk,
så gammelt glas ikke kan ændre dets retning.
Hold dig til din plan.
Foregrib, undlad at improvisere.
Stol ikke på nogen.
Giv aldrig en fordel.
Udkæmp kun det slag, du betales for at udkæmpe.
Forbyd medfølelse. Medfølelse er svaghed.
Svaghed er sårbarhed.
For hvert skridtspørg dig selv: "Hvad får jeg ud af det?"
Dette er, hvad der skal til,
hvad du må forpligte dig til,
hvis du vil have succes.
Enkelt.
Lort.
Nå, det…
Det er noget nyt.
H-V-J-W-B-G.
Hvad ville John Wilkes Booth gøre?
Nitro. Atomiseret nitro.
Som at skrubbe øjnene og barbere tungen.
Du har gjort, hvad du kan.
Rolig. Træk vejret.
Halløj.
Nå, du har så sandelig en hel del kilometer, hr. Unger.
Imponerende.
Nyd turen.
Hvordan kunne det gå til?
- Det er uhørt. - Det skete.
Skal jeg meddele kunden, at "det skete"?
Det er et problem. Det er mildest talt et problem.
Nu er mulighedernes vindue lukket på ubestemt tid.
For fanden i helvede.
Jeg tilbyder at rette op på det og fortæller ham, vi gør, hvad der skal til.
Bare sig til, når du…
Pas.
Kasketten.
Passagerer til fly 1258 til Santo Domingo, vi indleder boarding om lidt.
Vi tilbyder gratis rejsekuponer i dag
til de passagerer, der er villige til at tage et fly senere.
Tal med en ansat ved gaten om tilbuddet.
Tak, fordi du overlader din plads til en anden, hr. Bunker.
Dette giver dig ret til et værelse i aften og gratis drinks på flyet i morgen.
Flyet afgår i morgen tidlig til Santo Domingo.
Lige der, tak.
- Skal jeg stille den… ? - Nej, tak.
Mange tak.
KAPITEL TO - DEN DOMINIKANSKE REPUBLIK / GEMMESTEDET
Intensiv fire, fire!
Åh nej.
Lad hende ikke høre din stemme. Hun har brug for søvn.
De monitorerer indre blødninger.
Hun fik to blodtransfusioner og får smertestillende medicin.
De var to.
Hun kan beskrive dem. De var ikke forklædt. Den ene var en kvinde.
Det var ikke et indbrud. Hun sagde, at hun…
- Hun måske… - Tag dig god tid.
"De kunne have gjort værre ting ved mig."
Det blev hun ved med at sige.
Kan du forestille dig det? Værre ting?
Hun fortalte mig, at hun under… angrebet,
dolkede en mand, løb igennem et forpulet termovindue…
- Og… - Marcus, træk vejret.
De kørte i en grøn bil med en lygte på.
Som en forpulet taxi. Er det ikke utroligt?
Hør her. Hun ved, at der er ting, hun kan sige og ikke sige,
hvis nogen spørger.
Du har været god ved min søster. Hun elsker dig.
Jeg har lært ikke at snage.
- Men det her… - Marcus.
De kom efter dig og ville ikke efterlade et vidne.
Marcus, hør godt efter.
Jeg lover ved alt, der er helligt,
at jeg aldrig vil tillade, at noget lignende sker igen.
Hun er rask nok til at rejse og bliver transporteret
til privathospitalet i Punta Cana, som vi har arrangeret.
Nej. Du må ikke prøve…
Er alt vel med dig?
Lad mig se dig.
Jeg var så bange. Bange for at sige noget.
Men det gjorde jeg ikke.
Ligegyldig, hvad de sagde,
ligegyldig, hvad han gjorde,
sagde jeg intet til dem.
Intet om dig.
Intet.
Du ville være blevet stolt.
- Jeg var stærk. - Det ved jeg.
Hvor slemt er det?
Det får jeg snart at se, ikke?
Jeg sagde til mig selv: "Hvis jeg ikke klarer den,
hvis jeg ikke overlever, ser jeg ham aldrig igen."
Jeg kunne ikke bære tanken.
Så jeg traf en beslutning.
Sørg for at hvile dig nu.
Det gør jeg.
CHAUFFØR: LEO RODRIGUEZ
C/O DOLORES E. HODGES, ADVOKAT
UNDERSKRIFT PÅKRÆVET
Skal den nå frem i morgen?
For den takst bliver den afleveret om to dage,
sidst på dagen, hr… Madison.
Jeg giver dig skylden, Leo,
for at skulle tage arbejdet med hjem.
Hold dig til planen.
Foregrib, undlad at improvisere.
Stol ikke på nogen.
Giv aldrig en fordel.
Udkæmp kun det slag, du betales for at udkæmpe.
- Jeg er sent på den. - Forbyd medfølelse.
Medfølelse er svaghed.
Svaghed er sårbarhed.
For hvert skridt spørg dig selv: "Hvad får jeg ud af det?"
Dette er, hvad det kræver,
hvad du må forpligte dig til…
hvis du vil have succes.
Enkelt.
Lort, mand. Jeg er lige begyndt. Jeg har måske et par mønter.
Jeg viser dig det, okay?
Tag den, mand.
Der er også et gummi i den. Bare tag for dig.
Tag pungen, hvis du vil.
Hvad ellers? Vil du have min radio?
Fortæl om din store tur for tre dage siden.
Hvad?
Tre dage?
Vent! Lad være! Okay, jeg fortæller dig om det.
Misfostret og damen, ikke?
Fra den private lufthavn. Er det dem?
Jeg samlede dem op klokken 12.00. Det var lige før frokost.
Jeg havde ventet længe. Der var intet. Sløv dag, uge.
Jeg ville smutte, men en lille jet landede, så jeg blev.
Og her kom de. To skæve güeros. Og damen lignede en vatpind.
Og fyren, hun fulgtes med? Han burde være i snor. Han var et skræmmende syn.
Gennemgå din tid sammen med dem for mig efter bedste evne.
Jeg kørte med dem. Ikke andet.
De sagde: "Tur-retur. Mod nord på Highway 1."
Og dybt ind i den forbandede jungle i en evighed.
De viste mig det på Google, jeg kørte derhen.
De ville ikke godtage et nej.
Vi tog ud til en privat ejendom, og jeg skulle vente på dem.
De var derinde…
i en time måske.
Tag næste afkørsel.
Jeg var bare sulten og blæste på, hvor meget taxameteret tikkede.
Jeg ville efterlade dem der. Det må jeg ikke, men…
Kør ind herhenne.
De kom tilbage efter solnedgang. Fyrens ben var blodigt og smadret.
De ville ud i lufthavnen, så jeg kørte dem derud.
Og det var så det.
Må jeg?
Vil du have en?
Spørg mig om hvad som helst.
Jeg vil hverken vide noget om dem eller dig.
Con todo respeto.
Så, hvad siger du til, at jeg hopper ud og lader nøglerne sidde? Jeg går tilbage…
Og…
Så er du klar, hr. Cunningham. Hav en god rejse.
KAPITEL TRE - NEW ORLEANS / ADVOKATEN
New Orleans.
Smukke, fugtige New Orleans.
1.000 restauranter, én menu.
Hvor gode gamle professor Hodges overbeviste mig om at droppe jura
og fortrænge det.
Der findes mere end 50.000 lagerhoteller i USA.
Jeg har enheder i seks.
Jeg ynder at visualisere, når de automatiske indbetalinger ophører,
det afsnit af Depotjægerne,
hvor de bryder låsen op til en af mine og kigger sig om i den.
ISENKRAM
Dolores.
Savnet mig?
Videoovervågning og en sikkerhedslås fra 1980'erne.
Forældede løsninger på rigtige sikkerhedsproblemer.
Yo!
Mange tak, mand.
Du reddede mit liv.
En, 1.000.
To, 1.000.
Tre, 1.000.
Fire, 1.000.
Fem, 1.000.
Seks, 1.000.
Syv, 1.000.
Godt, alt er i orden.
- Kun én til mig? - Kun én.
Du godeste.
- Hav en god dag. - Vi ses.
Hej, Dolores.
Hej. Hvordan… ?
EDWARD HODGES HANDELSADVOKAT
Du godeste!
- Du godeste. - Hold op med at sige det.
- Hvad er der, Dolores? - Beklager.
Jeg sagde, jeg skulle maile…
Hold da op.
Hvordan kunne det falde dig ind at komme her?
Det ligner dig ikke, min ven. Hvad med en forklaring?
For jeg tror næppe, jeg har noget,
der kan være den eksponering værd, som du risikerer lige nu.
Værsgo.
Gør, som han siger.
Vanvid.
Der findes ikke andre ord for det. Vanvid.
Du kan umuligt være vred på mig.
Beklager. Jeg åbnede yderdøren.
- Dolores. - FedEx-buddet…
Det er mig, der beklager. Jeg undskylder oprigtigt.
Der er tydeligvis tale om en slags misforståelse.
Jeg vil bede dig om at trække vejret. Tænk dig om et øjeblik.
Det er overstået om lidt, skat. Jeg lover dig det.
Når han indser galskaben i sine handlinger.
Tog du hjem? Hvordan kunne du det velvidende, at mine hænder var… ?
Du må have vidst, at jeg ikke kunne stille mere op.
- Dog tog du hjem? - Hvem er de?
Hvem de var?
Hvad rager det nogen?
Jeg kiggede dårlig på fakturaen, og det er i øvrigt irrelevant.
Konsekvenserne, når nogen rammer forbi målet,
er automatiske.
Det er kedeligt, men en forpligtelse over for kunden.
Jeg var tvunget til at kompensere en meget vred, meget mægtig mand.
Ikke i min vildeste fantasi havde jeg troet, du ville tage hjem. Aldrig i livet.
Hvad fanden? Det er bare barnligt.
Men det er ikke for sent.
Tilmed nu kan hele denne fadæse reddes, men kun hvis du forsvinder,
hvilket jeg antog, du havde gjort.
Du har flere penge, end du kan nå at bruge, ikke mindst takket være mig.
Så hvorfor er du ikke på den anden side af jorden under et alias og bruger dem?
Du tror ikke på mig, føler ikke, du kan stole på mig. Fint.
Det er vel min egen skyld.
Men efter alle disse år med at opbygge det her
troede jeg, vi havde et forhold.
Det er her et sted.
Jeg ved, du har backupper, Eddie, med mig, alle, hele molevitten.
For du ville aldrig betro det til en server eller nogen uden for dette kontor.
Der findes ikke noget.
Alt, hvad jeg havde, lå på de to bærbare.
Og nu gør det ikke længere.
Hvem tror du, du prøver at intimidere?
Du gør det ikke. Der er ingen fordel.
Din eneste logiske valgmulighed
er at vende dig om lige nu og gå ud ad den dør.
Gå ud, og nyd dit næste liv.
Jeg ønsker dig god vind.
Du drukner, og så skaffer jeg dig af vejen.
Så selvom visse fragmenter af din sidegesjæft forbliver en gåde,
og da du forsvinder fuldstændig, slutter sporet, hvor det begyndte.
Medmindre…
Jeg har brug for de oplysninger, Edward. Og din tid rinder ud.
Fuck dig.
Tre 75 millimeter søm. Tidlig midaldrende ikkeryger.
Cirka 80 kilo.
Bør tage seks-syv minutter.
Lort.
Hold dig til planen.
Foregrib, undlad at improvisere.
Udkæmp kun slaget, du betales for at udkæmpe.
Stol ikke på nogen.
Jeg ville tigge, hvis jeg troede, det hjalp.
Jeg har navnene, du leder efter.
Jeg ved, hvem de var.
Men…
Inden jeg giver dig dem, vil jeg have noget for dem.
Jeg ved, hvad du er i stand til, at du… kan få ting til forestille noget.
Jeg giver dig de navne,
men lov mig, at du ikke lader tingene fremstå forkert.
Jeg beder dig.
Jeg kan ikke bare forsvinde.
Mine børn har brug for min livsforsikring.
Forbyd medfølelse.
Jeg tigger åbenbart.
Medfølelse er svaghed.
Svaghed er sårbarhed.
For hvert skridt spørg dig selv: "Hvad får jeg ud af det?"
Dette er, hvad der skal til,
hvad du må forpligte dig til,
hvis du vil have succes.
Enkelt.
Brug for hjælp med liget?
Jeg er ikke ond.
Det er jeg ikke.
Startdatoen for din ansættelse i Paris var den 28. november, så gå ned til N.
Under N i numerisk rækkefølge skal du finde 1128.
Et, et, to, otte.
Du vil genkende adressen.
Fordi…
UFORUDSET GEBYR
På grund af det, der skete, er der en tilføjelse på bagsiden.
Der bør være to routingnumre til pengeoverførslerne
til underleverandørerne, du er interesseret i.
Hvad er kontonummeret?
- To, tre, et… - T.
Numerisk igen.
ST. PETERSBURG, FLORIDA
BEACON, NEW YORK
BETALT FULDT UD CLAYBOURNE, H
Claybourne?
Kunden.
Oprydning er uden undtagelse arbejdskrævende
for at sige det mildt.
Vil du hindre et puslespil i at gå op, så fjern et par brikker.
Spred resten.
Hvordan er udtrykket?
Mål to gange, skær en gang.
Tilmed jeg skal minde mig selv om…
at den eneste livsbane er den, der ligger bag en.
Godt, så er hun din, hr. Kincaid.
KAPITEL FIRE - FLORIDA / UDYRET
Om 180 meter befinder din destination sig på venstre hånd.
Solskinsstaten.
Hvor ellers findes der så mange ligesindede individer…
uden for et fængsel.
Håber ikke, de alle sover her.
Det vigtigste først.
SOVEMIDDEL
SPIRITUS
PALMETTO KASINO
En påtvunget 30 dages venteperiode på kreatin er måske ikke så dårlig en idé.
Så, her er du.
Årvågen.
Snævert fokuseret.
Hvordan går det med "jeg er skidekold"?
Diva, dæk!
Diva, kom nu, so!
Det må blive mit bedste gæt ud fra, at den gennemsnitlige pitbull vejer 20-25 kilo.
Hun ser faktisk større ud
tæt på.
Advarsel. Indeholder diphenhydramin.
Brug ikke, hvis du er allergisk over for dette stof.
Opsøg din dyrlæge,
hvis du oplever opkast, diarre eller uforholdsmæssig pelstab.
Diva!
De gamle sydstater rykker, men er fyldt med varme og ynde.
Lær Amerikas musik at kende.
Det er vejen til vores atlantiske sol og strande.
Og vores caribiske ødestinationer.
I dag er vi tilbage i Arley Hall and Gardens i Chesire,
og hvis du er haveelekser,
har du noget at glæde dig til,
for dette er en af de ældste nyttehaver, der findes.
Hold dig til din plan.
Foregrib, undlad at improvisere.
Stol ikke på nogen.
Udkæmp kun det slag, du betales for at udkæmpe.
Du valgte det forkerte hus, røvhul.
Er det den dominikanske republikaner?
Det er dig, ikke?
Du ved, de fleste menne…
Dette er, hvad der skal til…
hvad du må forpligte dig til…
hvis du vil have succes.
Enkelt.
Velkommen, hr… Grant.
Vi giver dig besked, når vi indleder boarding.
På vej hjem, håber jeg.
Ikke helt endnu.
Passagerer til fly 182 med direkte forbindelse til LaGuardia,
vi anmoder nu alle passagerer med små børn
og enhver, der kræver særlig assistance, om at…
KAPITEL FEM - NEW YORK / EKSPERTEN
Et stenkast fra en by, der aldrig sover.
Ikke langt fra den slagne vej.
Hvad laver du?
Du lever blandt "normale mennesker".
På Enterprises vegne, hr. Malone, hav en tryg dag på vejene.
Til en aktiv praktiserende læge,
tilstødende pendlerboliger.
Et usædvanligt valg.
Leo sagde, hun lignede et vatpind.
Han tog ikke meget fejl.
…og daler, vinde på ni meter i sekundet fra vest og nordvest.
Let snefald eller snebyger og fortsat kolde temperaturer i morgen.
Maksimal temperatur i dag, minus to, og minimum temperatur i nat, minus ni.
Maksimal temperatur i morgen, minus tre. Vest til nordvest…
Godt.
Det er almen viden, når man finder en myrdet kvinde,
at den hovedmistænkte altid er manden eller kæresten.
Især, hvis hun ikke er blevet seksuelt overfaldet.
Ja,
måske ikke almen viden.
Jeg ved ikke, om det er kunst, men…
Vent…
Jeg har været så dygtig så længe.
Gid jeg havde spist Häagen-Dazs hver dag.
- Må jeg komme med en menu? - Ingen menu, tak, Carl.
Du tillader vel, jeg snupper en drink? Nogle whiskyer.
- Og min flaske nu, hvor du er i gang. - Så gerne.
Med en drink mener jeg selvfølgelig mange.
Sig i det mindste, at Hodges er død. Sig, at han døde på grusom vis.
Tag for dig.
Kokken sender det ud, som han mener, jeg vil synes om.
Det er hans signaturret. Den smager skønt.
Den findes ikke bedre, end ikke i byen.
Det ville være yderst uhøfligt at nægte at tage del i mit sidste måltid.
Bange for forgiftning?
Jeg antager, at du også har besøgt en vis adrenalinpumpet borger i Florida.
Intet tab der.
- Værsgo. - Det gik hurtigt.
Må jeg beskrive udvalget?
De er væk, inden du når at blive færdig.
Skål.
Vil du heller ikke drikke?
Du godeste.
Tag det, som du vil,
men jeg havde aldrig indblandet din kvindelige ven.
Jeg deltog ikke i det, hun blev udsat for.
Jeg modsatte mig hans metoder, og sagde det.
Men du har selv set, hvor…
modtagelig…
Man får et navn og en adresse. Det er ikke personligt.
Vi har alle skullet klare en vilkårlig civilist,
der stod mellem os og målet.
Da jeg begyndte, overraskede det mig, hvad jeg var i stand til.
Hvor let det var.
Chokerende nok.
Men jeg lovede mig selv, at der var visse ting, jeg ikke ville gøre.
Penge var motivationen.
Som…
når der engang var nok, kunne bruges til at købe et nyt liv.
Endnu en løgn, vi fortalte os selv.
Hvornår var fx den sidste gang, du ulejligede dig selv med at spørge,
hvorfor nogen i dit sigte var så gennemgribende foragtet?
- Jo mindre man ved, desto bedre. - Den enes ondskab, den andens pragmatisme.
En jæger går ud i skoven,
og han ser denne grizzlybjørn.
Den største, han har set.
Han løfter sit gevær og skyder.
Bjørnen falder. Jægeren løber frem, men han finder overraskende nok intet.
Der er ingen bjørn, ingen knækkede kviste, intet blod.
Og pludselig
lægger grizzlybjørnen sin kolossale arm om hans skulder og forklarer:
"Du skød."
"Du ramte forbi,
så enten fortærer jeg dig, eller også,
og valget er dit,
voldtager jeg dig."
Jægeren vælger naturligvis livet.
Dagen efter vender jægeren tilbage til skoven
med et meget større gevær, og han ser bjørnen igen.
Han sigter, han skyder, bjørnen falder.
Jægeren haster frem. Intet spor efter bjørnen, indtil den står ved hans side
og siger: "Du kender turen."
Ydmygelse følger.
Dagen efter vandrer jægeren tilbage til skoven, nu med en bazooka.
Han ser bjørnen, får ham lige på kornet, skyder.
Rekylen slynger ham baglæns, og han kigger op, mens røgen letter,
og der står bjørnen over ham med armene over kors.
Den kniber øjnene sammen.
"Du er slet ikke herude for at jage, vel?"
Det kunne have været en flugtulykke, en bilkapring, et fald på isen.
Men her er du så.
Hvis jeg skreg nu, ville jeg måske stadig dø.
Men du ville slippe ud.
Sandsynligvis.
Men ikke rent.
Hvorfor løbe denne risiko?
Desperat efter samtale.
Jeg er smigret, men nej.
Du er her, fordi du ikke kunne lade være.
Du forventede at sidde over for mig og kun føle dig overbevist.
Ligesom for nylig, hvor du lagde an til at skyde
og formåede…
at ramme forbi.
Hvordan kan det være?
Jeg har forberedt mig så længe på dette øjeblik,
men jeg troede aldrig på, at det ville komme.
Hvordan går det?
Vi er færdige. Tag det hele.
Strålende.
De har tilfældigvis ikke noget is derude, vel, Carl?
Var du interesseret i dessertmenuen?
Nej. Nej, det går nok.
Hold dig til planen.
Foregrib, undlad at improvisere.
- Stol ikke på… - Er vi nået frem?
Lidt længere?
Det står ikke til mig, men måske nede ved floden?
Wow.
Sidste minutter tilbragt velvidende, de er de sidste.
Det ville jeg ikke byde min værste fjende, som meget apropos lige nu er dig.
Du vil huske vores samtale.
Det vil du.
Når din tid engang kommer.
Det bliver ikke dit liv, der passerer revy, men mit.
Jeg går ud fra, at det er det nærmeste, jeg kan komme på at hjemsøge dig.
Giv en pige en hånd.
Stol ikke på nogen.
Dette er, hvad der skal til…
hvis du vil have succes.
Den her er risikabel
i betragtning af, at politiet matcher deres indsats med ofrets formue.
Fuck det.
KAPITEL SEKS - CHICAGO / KUNDEN
Sagen er den med store formuer,
at jo mere du har, desto mindre falder du i et med tapetet.
Men personlige nummerplader hjælper ikke.
GÅ NI MINUTTER
FOB-DUPLIKATOR
Du er ankommet til din destination.
Jeg tror ikke, han er Mossad-agent.
Jeg ved, han ikke er mensaner.
Held og lykke med Wørdle.
MEDLEMSKAB, EN UGES PRØVETID
Efterlad ingen løse ender, ingen hængepartier.
Sayonara, Nordamerika.
Jeg vil bede om dine initialer her og her.
Husk at sætte prikker over i'erne.
HÆVNING - BANKOVERFØRSEL
Perfekt.
Vores samarbejde er afsluttet. Alt er blevet overført til din caribiske konto.
Jeg håber, vi kan samarbejde igen, hr. Jefferson.
Må jeg lige nævne,
at vores formuerådgivere hellere end gerne ville drøfte
vores udvalgte investeringsmuligheder?
Interessant.
Halløj, venner. Ikke her.
Venner, smut med jer. Tak.
Sådan.
Browning. Smith & Wesson. Colt.
Det, jeg ikke har her, kan jeg skaffe.
Hvad er du til, makker? 380?
God nok til James Bond.
Hvad med den her? Kanonlækker 38?
Der er altid Desert Eagle, hvis du leder efter noget let,
der kan nedlægge en elg.
Min ven kender sin Glock subkompakt ud og ind.
Har sin egen lyddæmper med. Sådan, mand.
- Fin fyr. Halv pris for en til. - Den her er nok.
- Vil du have ammunition? - Nej tak.
Ingen ammunition.
Velkommen, hr. Hartley.
Første gang, altså.
Hav en god træning.
Spritny.
Mand, jeg beklager.
Det er ikke vanvid.
Vanvid er at køre 150 kilometer til og fra arbejde.
Netop.
Og så sige: "Det er langt ude. Jeg vil ikke det her."
Og derefter hoppe ind i bilen dagen efter og køre samme tur.
Du har helt ret.
Jeg sagde det, men du lytter ikke.
Du spørger: "Clay, hvad med det der Bitcoin?"
"Clay, hvad er shorthandel?" Jeg forklarer det, og du elsker det lort.
- Men… du lytter ikke. - Jeg lytter.
- Hvad skal vi så gøre? - Kom så. Lad os gå.
Lad os give den gas.
Og jeg sagde: "Hvad? Intervaltræning… Det gider jeg ikke."
KORT KOPIERET!
Hvorfor bruge en trojansk hest, når man har madbude?
For alting er lufttæt,
indtil milliardæren vil have Densuke vandmelon.
De kom efter dig og ville ikke efterlade et vidne.
Jeg var så bange. Bange for at sige noget.
Jeg vil hverken vide noget om dem eller dig.
Konsekvenserne, når nogen rammer forbi målet, er automatiske.
- Jeg tigger åbenbart. - Du valgte det forkerte hus.
Da du lagde an til at skyde og formåede… at ramme forbi.
Når jeg ser hans øjne, får jeg en rimelig god idé om, hvordan det går.
Der må være en form for skattefradrag.
Og jeg forventer at se himmel og jord i bevægelse.
Hal… Hallo!
Jeg bliver ikke skuffet over dig,
jeg bliver skuffet over mig og de andre for ikke at have udskiftet…
Hvem fanden… ? Hvordan er du… ?
Okay.
Jeg…
Jeg ringer tilbage.
Jeg må ringe tilbage, Marv.
Jeg lægger fandeme på.
Jeg…
Så ingen går amok.
Jeg bemærkede ikke…
Jeg er lutter øren.
Sikker bygning, hvad? Julebonusserne bliver en tynd omgang i år.
Jeg…
Jeg opbevarer ikke kontanter her.
Men jeg kan få dem leveret. Nej?
Okay. Hvad er det så helt nøjagtigt, jeg kan gøre for dig?
Jeg kom for at vise dig, hvor let man kan få ram på dig, hr. Claybourne.
Og spørge… Har du og jeg et problem?
Har vi… et problem?
Nej, selvfølgelig ikke.
Burde jeg vide, hvem du er?
For min hukommelse for navne og ansigter er ikke, som den var.
Godt.
Der er en adresse.
Det er 3 Rue du Grev…
Jeg er stadig ikke…
Vent.
Dig.
Det indså jeg ikke.
Lad mig venligst tale ud.
Mit svar er, at vi ikke har et problem.
Jeg bærer ingen nag til nogen for noget, der måske skete eller ikke skete.
Lad mig gøre det krystalklart.
Lige efter… begivenheden
modtog jeg en opringning.
Man fortalte mig, at tingene var gået i skuddermudder.
Mit svar var: "Ingen er fuldkommen."
Jeg må indrømme, at jeg spurgte om, hvad man normalt gjorde i disse tilfælde.
Og de… han, advokatfyren, Hedges,
antydede, at jeg i denne yderst sjældne sag
måske burde sørge for en forsikring for at undgå bagslag.
Jeg kan huske, jeg tænkte: "Hvorfor i alverden er det mit ansvar?"
Jeg mener, du må forsøge at forstå, at hele…
Denne slags ting var noget nyt for mig.
Jeg mistede nogle gysser, så ja,
egoistisk nok ønskede jeg ingen bagslag.
Så i sidste ende blev vi enige om, at man for yderligere 150.000
kunne slette sporet.
Mere fik jeg ikke at vide. "Rengøring på gang tre."
Hans ord, ikke mine.
Så jeg sørgede for, at der var reservemidler nok,
og tænkte aldrig over det igen.
Indtil…
Det, jeg forsøger at sige, og jeg kan ikke sige det tydeligt nok, er,
at jeg ikke har noget problem med dig.
Nul.
Hvad mig angår,
er vi kvit.
Jeg er nysgerrig.
Jeg bryder ind i dit hjem midt om natten med en pistol med lyddæmper,
og du har ikke den fjerneste idé om, hvorfor jeg er her?
Hvis jeg skal vende tilbage…
Muligvis et radioaktivt fnug på kanten af din yndlingskop.
En langsom død, for øvrigt, af smertefuld nekrose i ansigtet.
Eller en tragisk ulykke i elevatorskakten i din penthouselejlighed.
Men jeg lover dig det.
Jeg finder på noget passende.
EPILOG - DEN DOMINIKANSKE REPUBLIK
Behovet for at føle sig tryg.
Det er en glidebane.
Skæbnen er en placebo.
Den eneste livsbane er den, der ligger bag en.
Hvis du i den korte tid, vi alle får tildelt,
ikke kan acceptere det…
Ja, så er du måske ikke en af de få.
Du er måske bare ligesom mig.
En af de mange.
Tekster af: Martin Speich